சட்டியிலிருந்து வெங்கலச் செம்பில் கடகடவென்று ஊற்ற , அந்த மிளகு வத்தலை எடுத்து வாயில் போட்டு நொறு நொறுவென்று மென்றுகொண்டே , அண்ணாந்து கஞ்சியை விட்டுக்கொண்டு அவர்கள் ஆனந்தமாய்க் குடிக்கும்போது பார்த்தால் , “ நாமும் அப்படிக் குடித்தால் நன்றாக இருக்கும்போலிருக்கிறதே ! " என்று தோன்றும். ஒரு நாளைக்கு உருத்த பச்சை வெங்காயம் கொண்டுவந்துகடித்துக் கொள்ள கொடுப்பாள். ஒரு நாளைக்குப் பச்சை மிளகாயும் , உப்பும். பச்சை மிளகாயின் காம்பைப் பறித்துவிட்டு அந்த இடத்தில் சிறிது கம்மங்கஞ்சியைத் தொட்டு அதை உப்பில் தோய்ப்பார்கள்.